## Odluka o dodjeli koncesija za obavljanje djelatnosti radija

### NN 100/2008 (3.9.2008.), Odluka o dodjeli koncesija za obavljanje djelatnosti radija

# AGENCIJA ZA ELEKTRONIČKE MEDIJE

**3043**

Na temelju članka 62. stavka 6. i 7. Zakona o elektroničkim medijima (»Narodne
novine« broj 122/03, 79/07 i 32/08), Vijeće je na svojoj 198. sjednici održanoj
16. srpanj 2008., a temeljem provedenog Javnog natječaja za davanje koncesija za
obavljanje djelatnosti radija i/ili televizije broj 01/08 (»Narodne novine«,
broj 18/08) i provedenoga postupka utvrđivanja postojanja uvjeta za davanje
koncesije donijelo sljedeću

## ODLUKU

I. Koncesija za obavljanje djelatnosti radija na području Bjelovarsko-bilogorske
županije (Z-BJ) daje se ponuditelju Informativni centar Bjelovar d.o.o., MB:
03323951.
II. Vrijeme trajanja koncesije je 11 (jedanaest) godina.
III. Godišnja naknada za koncesiju iznosi 26.000,00 (dvadeset šest tisuća) kuna
i plaća se u korist državnog proračuna. Naknada se plaća u 4 (četiri) jednaka
obroka, pri čemu svaki obrok dospijeva na naplatu danom isteka razdoblja za koje
je naknada plaćena. Ako Vijeće za elektroničke medije izmijeni visinu i način
plaćanja naknade za koncesiju za vrijeme trajanja ugovora o koncesiji, nakladnik
je dužan postupiti sukladno takvim izmjenama.
IV. Ponuditelj je dužan u roku od 45 (četrdeset i pet) dana od dana objave
Odluke u »Narodnim novinama« uputiti Hrvatskoj agenciji za telekomunikacije
zahtjev za obavljanjem tehničkog pregleda radi utvrđivanja prostornih i
tehničkih uvjeta.
V. Sukladno članku 20. stavku 6. Pravilnika o sadržaju i postupku javnog
natječaja za davanje koncesija za obavljanje djelatnosti radija i/ili televizije
(»Narodne novine«, broj 98/07 i 105/07) Hrvatska agencija za telekomunikacije
dužna je obaviti tehnički pregled u roku od 30 (trideset) dana, a ukoliko to
nije u mogućnosti, dužna je pisano obavijestiti Vijeće.
VI. Rok za sklapanje ugovora o koncesiji je 120 (sto i dvadeset) dana od dana
objave Odluke u »Narodnim novinama«. Ako nakladnik u tom roku ne sklopi ugovor o
koncesiji Vijeće će poništiti odluku o dodjeli koncesije, a nakladnik nema pravo
na naknadu štete.
VII. Ponuditelji kojima je dodijeljena koncesija za obavljanje djelatnosti
radija i/ili televizije, a koji su istu već konzumirali dužni su do sklapanja
ugovora o korištenju koncesije podmiriti sva svoja eventualna dugovanja vezana
za koncesijsku naknadu i naknadu za rad Agencije za elektroničke medije..
VIII. Odluka će se objaviti u »Narodnim novinama«.

```
Obrazloženje
```

Vijeće za elektroničke medije na svojoj 168. sjednici održanoj dana 7. veljače
2008. godine donijelo je Odluku o raspisivanju Javnog natječaja broj 01/08 za
davanje koncesija za obavljanje djelatnosti radija i/ili televizije. Javni
natječaj objavljen je u »Narodnim novinama« broj 18/08 od 13. veljače 2008.
godine i u propisanom roku na javni natječaj za davanje koncesija ponudu je
dostavio ponuditelj Informativni centar Bjelovar d.o.o.
Vijeće je razmatranjem, usporedbom i ocjenom zaprimljenih ponuda utvrdilo da
ponuditelj ispunjava sve uvjete propisane Javnim natječajem. Tajnim glasovanjem
odlučeno je da se koncesija za obavljanje djelatnosti radija na području
Bjelovarsko-bilogorske županije (Z-BJ) da Informativni centar Bjelovar d.o.o.
Slijedom navedenoga odlučeno je kao u dispozitivu.

UPUTA O PRAVNOM LIJEKU

Protiv ove odluke nije dopuštena žalba, jer je ona konačna, ali se može
pokrenuti upravni spor pred Upravnim sudom Republike Hrvatske u roku od 30 dana
od dana primitka odluke. Tužba se predaje ili šalje neposredno sudu Republike
Hrvatske u Zagrebu, a može se podnijeti i na zapisnik kod redovnog suda
nadležnog za obavljanje pravne pomoći.

Klasa: 612-12/08-02/0010
Urbroj: 567-01/08-01
Zagreb, 17. srpnja 2008.

Predsjednik Vijeća
**mr. sc. Zdravko Kedžo**, v. r.

Odluka, NN 100/2008-3043
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)